Han var født på plassen Langlykken under gården Dombås, den gangen i Lesja prestegjeld. Som barn viste han gode evner til å lære, men fikk aldri noen skolegang utenom den hans bestemor kunne gi ham. Omkring 1840 ble han utdannet til lærer hos klokkeren og læreren Nils Jordhøy i Lesja prestegård, og ble deretter omgangsskolelærer i Lesjaskog. Fra 1844 var han ansatt som fastskolelærer i fiskeværet Bud i Romsdal, hvor han året etter også ble kirkesanger. Fra 1849 til 1890 var han lærer og kirkesanger i Veøy, hvor han bodde på klokkergården Bergsvik.